अब बात करें किताब की तो भई ऐसी फड़कती कहानी है कि कहीं भी लय नहीं टूटती है, और यकीन मानिये अगर आप कहीं भी ये किताब पढ़ रहे हैं तो आप कई बार हँस हँसकर लोटपोट होंगे, और कई बार चेहरे पर मुस्कान भी तैरती रहेगी। कई जगह कहानी में लय भी टूटी है पर जल्दी ही उसे सँभाल लिया गया है और अच्छी बात यही है कि कहीं से भी ये किताब पढ़ते हुए आप बोझिल महसूस नहीं करेंगे। हो सकता है कि अगर आप उन चीजों से जुड़े हुये हैं और उन संवादों को समझ पायें तो शायद आजतक आपके लिये इससे बेहतर कोई और किताब लिखी ही नहीं गई है। मेरा मानना यह है कि यह छोड़ने लायक किताब नहीं है और इसे आज ही पढ़ लेना चाहिये।